ທ່ານ ປອ ບຸນທອງ ຈິດມະນີ ເຄື່ອນໄຫວຢ້ຽມຢາມ ແລະ ເຮັດວຽກຢູ່ເມືອງກະລຶມ
#ຂ່າວ: ທ ອັດສະວິນ ແສງສີຈັນ 02099596448
(ເມືອງກະລຶມ)ໃນວັນທີ 19 ມັງກອນ ນີ້ ທ່ານ ປອ ບຸນທອງ ຈິດມະນີ ກໍາມະການກົມການເມືອງສູນກາງພັກ ຮອງນາຍົກ ລັດຖະມົນຕີ ປະທານຄະນະກວດກາສູນກາງພັກ ປະທານອົງການກວດກາລັດຖະບານ ຫົວໜ້າອົງການຕ້ານການສໍ້ລາດບັງຫຼວງຂັ້ນສູນ ກາງ ພ້ອມດ້ວຍຄະນະ ໄດ້ເຄື່ອນໄຫວຢ້ຽມຢາມ ແລະ ເຮັດວຽກຢູ່ເມືອງກະລຶມໂດຍການຕ້ອນຮັບຈາກທ່ານ ບຸນໄຫຼ ບຸດຕະວົງ ກຳມະການພັກແຂວງ,ເລຂາພັກເມືອງ,ເຈົ້າເມືອງກະລຶມ ມີບັນດາຄະນະປະຈໍາພັກເມືອງ, ກຳມະການພັກເມືອງ ພ້ອມດ້ວຍອົງການທີ່ກ່ຽວ ຂ້ອງເຂົ້າຮ່ວມຮັບຟັງ.
ທ່ານ ບຸນໄຫຼ ບຸດຕະວົງ ເຈົ້າເມືອງໆກະລຶມ ລາຍງາານໃຫ້ຮູ້ວ່າ: ການພັດທະນາເສດຖະກິດ-ສັງຄົມຂອງເມຶອງກະລຶມໃນໄລຍະຜ່ານມາແມ່ນມີສະຖຽນລະພາບທາງດ້ານການເມືອງ, ສັງຄົມມີຄວາມສະຫງົບ, ເສດຖະກິດຂອງເມືອງມີການຂະຫຍາຍຕົວຢ່າງຕໍ່ເນື່ອງ, ການຂຸດຄົ້ນລາຍຮັບເຂົ້າງົບປະມານຂອງລັດໝົດປີສາມາດບັນລຸໄດ້ລື່ນແຜນການທີ່ວາງໄວ້ ສະແດງອອກ ປັດຈຸບັນລວມຍອດ ຜະລິດຕະພັນພາຍໃນ ຫຼື GDP ເພີ່ມຂື້ນໃນລະດັບ 14% ສະເລ່ຍຕໍ່ຫົວຄົນບັນລຸໄດ້ 5,77 ລ້ານກີບ ຫຼືເທົ່າກັບ 722 ໂດລາສະຫະລັດ ຕໍ່ຄົນຕໍ່ປີ, ຄຽງຄູ່ກັນນັ້ນການປະຕິບັດດ້ານລາຍຈ່າຍແມ່ນຮັບປະກັນການເບີກຈ່າຍເງິນເດືອນໃຫ້ພະນັກງານ-ລັດ ຖະກອນ, ສອງກຳລັງປະກອບອາວຸດ, ພະນັກງານບໍານານ ໄດ້ເປັນປົກກະຕິທຸກໆເດືອນ ຕິດພັນກັບການສົ່ງເສີມການປະຢັດ ແລະ ຕ້ານການຟຸມເຟືອຍງົບປະມານລັດຕາມຄໍາສັ່ງ 09/ນຍ ສາມາດເຮັດໃຫ້ຫຼຸດຜ່ອນການຊິ້ນເປືອງງົບປະມານຂອງລັດໃນພາກລາຍຈ່າຍລົງ ຢ່າງຈະແຈ້ງ ຂະບວນການຜະລິດ,ການປູກ-ການລ້ຽງຂອງພໍ່ແມ່ປະຊາຊົນບັນດາເຜົ່າໃນທົ່ວເມືອງໄດ້ຮັບການຂະຫຍາຍຕົວດີຂື້ນເລື້ອຍ ໆ.
ໂອກາດດັ່ງກ່າວນີ້ ທ່ານ ປອ ບຸນທອງ ຈິດມະນີ ກຳມະການກົມການເມືອງສູນກາງພັກ ຮອງນາຍົກລັດຖະມົນຕີ ໄດ້ເນັ້ນ ໃຫ້ຄະນະນຳທຸກຂັ້ນຂອງເມືອງ ແລະ ແຂວງ ສືບຕໍ່ເອົາໃຈໃສ່ບາງບັນຫາສຳຄັນເປັນຕົ້ນ: ໃຫ້ເພີ່ມທະວີວຽກງານປ້ອງກັນຊາດ-ປ້ອງກັນ ຄວາມສະຫງົບຢູ່ລຽບຕາມຂອບເຂດຊາຍແດນຢ່າງເຂັ້ມງວດ, ປຸກລະດົມປະຊາຊົນເອົາໃຈໃສ່ໃນການຜະລິດການປູກ-ການລ້ຽງ ເພື່ອ ສ້າງເປັນລາຍຮັບອັນຕົ້ນຕໍໃຫ້ແກ່ຄອບຄົວ, ເພື່ອເຮັດໃຫ້ຊີວິດການເປັນຢູ່ຂອງຄອບຄົວຫຼຸດພົ້ນອອກຈາກຄວາມທຸກຍາກ, ເອກະພາບກັນແບ່ງຄວາມຮັບຜິດຊອບລະຫວ່າງແຂວງກັບເມືອງ ໃຫ້ມີຄວາມເໝາະສົມກັບວຽກງານຕົວຈິງ,ເອົາໃຈໃສ່ປະຕິບັດຄໍາສັ່ງເລກທີ 15/ນຍ ໃຫ້ເຂັ້ມງວດ,ສືບຕໍ່ສຶກສາອົບຮົມການເມືອງແນວຄິດໃຫ້ບັນດາຖັນແຖວພະນັກງານ ພ້ອມທັງສືບຕໍ່ກໍ່ສ້າງຂະຫຍາຍພັກໃຫ້ເຂັ້ມແຂງປອດໃສຂາວສະອາດ, ກໍ່ສ້າງພະນັງງານສືບທອດປ່ຽນແທນແຕ່ລະຂັ້ນຢ່າງເປັນປົກກະຕິ,ເອົາໃຈໃສ່ຕິດຕາມກວດກາການປະຕິບັດ ພາກລາຍຮັບ-ລາຍຈ່າຍງົບປະມານ ແລະ ການຕ້ານການສໍ້ລາດບັງຫຼວງຂອງພັກ-ລັດເຮົາຕື່ມອີກ.
ພ້ອມດຽວກັນນີ້ ທ່ານຮອງນາຍົກລັດຖະມົນຕີຍັງໄດ້ມອບອຸປະກອນເອເລັກໂຕນິກຮັບໃຊໃນຫ້ອງການໃຫ້ເມືອງກະລຶມ ແລະກ່າວ ຮັບໂດຍທ່ານເຈົ້າເມືອງໆກະລຶມ.